Diari Oficial de la Generalitat Valenciana


Sumari del DOGV 3811, del 09-08-2000 (2000/6669)

ACORD de 25 de juliol de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/6669


Data del document
:   25-07-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Sagunt
    * administració local
    * expropiació

ACORD de 25 de juliol de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt. [2000/X6669]
  
El Govern Valencià, en la reunió del dia 25 de juliol de 2000, adoptà l'acord següent:
  
L'Ajuntament Sagunt, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'ampliació del cementeri de Sagunt.
  
Aquesta declaració d'urgent ocupació es justifica per les següents raons:
  
L'obra d'ampliació del cementeri de Sagunt ha de realitzar-se amb celeritat ja que s'han d'executar les disposicions contingudes en el planejament per a poder construir nínxols, perquè en l'actual recinte estan pràcticament ocupats tots els nínxols, la qual cosa justifica acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que han sigut resoltes per la Comissió de Govern de la corporació. En l'expedient consten l'aprovació del projecte d'obres, acta de replantejament i retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Sagunt per a l'execució del Projecte d'ampliació del cementeri de Sagunt.
  
Relació de béns afectats
  
Polígon 83, Parcel·la 137
  
Propietaris:
  
Senyor Manuel Blat Pallarés (65.257.448-R)
  
Senyor María Teresa Blat Pallarés (80.071.965-E)
  
Senyor Víctor Blat Pallarés (13.803.135-L)
  
Senyor Antonio Blat Pallarés (58.566.918-K)
  
Adreça: c/ Capità Pallarés, 8 - Sagunt
  
Superfície: 837,52 m2
  
Valoració: 846.683 pessetes.
  
El present acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'Acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 25 de juliol de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO